De Priester wil mens en dier met konserte seën | Netwerk24
De Priester wil mens en dier met konserte seën
Deur AJ Opperman 26 November 2019 14:00
Die sanger Jak de Priester bied vandeesweek drie konserte ten bate van die Lucky Lucy-stigting vir weggooidiere in Die Boer-teaterrestaurant in Durbanville, noord van Kaapstad, aan.
Dit is deel van sy “Kersfees vir Blikkiesdorp”-konsert wat hy twee jaar gelede begin het.
“Ek het dit aanvanklik ‘Gee jou hart vir liefde’ genoem, maar ek het die naam verander,” sê De Priester wat Dinsdag tot Donderdag hier optree.
“Gaste van die konsert bring geskenke vir die diere en ’n deel van die kaartjieverkope gaan ook aan hulle. Dit bring verligting vir Desember en Januarie. Die organisasie word ook by die konsert verteenwoordig en die ingesamelde artikels word aan hulle oorhandig.”
De Priester bied vanjaar ’n tweede keer die konsert ten bate van die Lucky Lucy-stigting aan.
Die “Kersfees vir Blikkiesdorp”-konsert bied hy vanjaar ’n derde keer vir minderbevoorregte kinders in Blikkiesdorp in Krugersdorp aan die Wes-Rand aan. Hy bied dit op 8, 11 en 12 Desember in die Blou Hond-teaterrestaurant in Pretoria aan.
“Dit is die insameling van Kersgeskenke vir minderbevoorregte kinders wat in Blikkiesdorp woon.”
Hy sing al sy bekende musiek, “en ek toets ook ’n paar nuwe liedjies op die gehore uit”.
“Ek praat oor die organisasies vir wie die konserte gehou word en ons kyk ’n bietjie terug op die afgelope jaar. Verlede jaar is ongelooflik baie geskenke vir die kinders en die diere ingesamel.”
Die konsert in Die Boer duur van Dinsdag tot Donderdag. Besoek dieboer.com of bel 021 979 1911 om te bespreek.
Besoek casatoscana.co.za of bel 012 348 8820 om vir die konsert in Die blou hond te bespreek.
Meer oor: Jak De Priester | Liefdadigheid | Musiek
KYK: Van Pletzen reik ‘legeh’ danssnit uit
Jervis Pennington vlek lewe in musikale memoire oop
Klassieke musiek te kus en keur
REGSTREEKS: Jongste Covid-19 syfers bekend